Unionin yleisen tuomioistuimen tuomio (laajennettu kahdeksas jaosto) 6.11.2024 – Portigon vastaan SRB (Vuoden 2017 ennakolliset vakausmaksut)
(asia T‑641/22)
Talous- ja rahaliitto – Pankkiunioni – Luottolaitosten ja tiettyjen sijoituspalveluyritysten yhteinen kriisinratkaisumekanismi (SRM) – Kriisinratkaisurahasto (SRF) – SRB:n päätös vuoden 2017 ennakollisten vakausmaksujen laskemisesta – Perusteluvelvollisuus
1.      Toimielinten säädökset, päätökset ja muut toimet – Perustelut – Perusteluvelvollisuus – Ulottuvuus – Laatija antaa selityksiä säädöksen, päätöksen tai muun toimen perusteluista unionin tuomioistuimissa käytävän oikeudenkäyntimenettelyn aikana – Edellytykset – Ristiriitojen puuttuminen ja velvoite, jonka mukaan selitysten on oltava johdonmukaisia kyseisten perustelujen kanssa
(SEUT 296 artiklan toinen kohta)
(ks. 44 ja 45 kohta)
2.      Toimielinten säädökset, päätökset ja muut toimet – Perustelut – Perusteluvelvollisuus – Ulottuvuus – Yhteisen kriisinratkaisuneuvoston (SRB) päätös yhteiseen kriisinratkaisurahastoon suoritettavien ennakollisten vakausmaksujen vahvistamisesta – Kriisinratkaisuneuvoston velvollisuus antaa asianomaisille laitoksille tiedoksi näiden maksujen laskentamenetelmä ja vuotuisen tavoitetason määrittämismenetelmä
(SEUT 296 artiklan toinen kohta; Euroopan parlamentin ja neuvoston asetus N:o 806/2014; neuvoston asetuksen 2015/81 4 artikla; komission asetuksen 2015/63 4–7 ja 9 artikla sekä liite I; Euroopan parlamentin ja neuvoston direktiivi 2014/59)
(ks. 47 ja 48 kohta)
Ratkaisu
1)
Niiden ennakollisten vakausmaksujen laskennasta, jotka Hypo Vorarlberg Bank AG:n ja Portigon AG:n on suoritettava yhteiseen kriisinratkaisurahastoon vuodelta 2017, 25.7.2022 tehty yhteisen kriisinratkaisuneuvoston (SRB) päätös SRB/ES/2022/41 kumotaan Portigon AG:tä koskevilta osin.
2)
Päätöksen SRB/ES/2022/41 vaikutukset pidetään voimassa Portigonia koskevilta osin siihen saakka, kunnes uusi SRB:n päätös sen ennakollisen vakausmaksun vahvistamisesta, joka kyseisen laitoksen on suoritettava yhteiseen kriisinratkaisurahastoon maksukaudelta 2017, on tullut voimaan kohtuullisen ajan kuluessa, joka voi olla enintään kuusi kuukautta tämän tuomion julistamisesta alkaen.
3)
SRB vastaa omista oikeudenkäyntikuluistaan, ja se velvoitetaan korvaamaan Portigonin oikeudenkäyntikulut.
4)
Euroopan parlamentti ja Euroopan unionin neuvosto vastaavat omista oikeudenkäyntikuluistaan.